A kurzus kódja: FL-210.01, FLN-210.01, FLN-234.02	
A kurzus megnevezése: Biblia és történetfilozófia, szeminárium	
A kurzus előadója: Bendl Vera, pgr. ea.	
A kurzus helye és ideje: kedd 10 óra	

A kurzus előfeltétele(i): -	
A jegyszerzés módja(i): szemináriumi dolgozat	
Követelmények: órán való felkészült részvétel, szemináriumi dolgozatok megírása	

A kurzus leírása, tematikája:
Az óra a nyugati történelemfilozófia gyökereit és későbbi útját vizsgálja. Elsőként azt a kérdést vetjük fel, hogy megmutatkozik-e már az Ószövetségben egy végpont felé tartó, szükségszerű történet/történelem eszméje? A történeti könyvekben és a prófétai írásokban felbukkanó történetszemlélet miben különbözik a felvilágosult történelemfilozófia történelemfelfogásától, és mennyiben hasonlít hozzá?
Az ószövetségi szövegek után elemzünk
1.	néhány szemelvényt a Talmud idejéből, röviden áttekintve azt a történelemszemléletben uralkodó változást, amit a szétszóratás okozott, és ami a szövegeken is egyértelműen megmutatkozik
2.	néhány újszövetségi részletet, szem előtt tartva a kérdést, hogy a kereszténység elterjedése mekkora és milyen változást jelentett a történelem fogalmának kialakulása szempontjából
A vizsgálat ezentúl a fent megjelölt két szálon fut: egyrészt röviden foglalkozik a történelemfilozófia alapgondolatát kibocsátó zsidóság történelemkívüliségével egészen a cionizmus kialakulásáig, amikor is ez a történelemkívüliség megszűnni látszik, másrészt pedig a keresztény nyugat fokozódó érdeklődésével egy ószövetségi sémákon nyugvó, világi történelemfilozófia iránt.	

A kurzushoz tartozó kötelező irodalom:
Részletek a Biblia következő könyveiből: Mózes könyvei, Királyok I-II, Ézsaiás, Jeremiás, Dániel, Pál apostol rómaiakhoz írt levele
Condorcet: Az emberi szellem fejlődésének vázlatos története, Bp. Gondolat, 1986.
Kant: Történetfilozófiai írások, Szeged, Ictus, 1997. p. 41-53.
Hegel: Előadások a világtörténelem filozófiájáról, Bp., Akadémiai, 1979. p. 16-33.
Löwith: Világtörténelem és üdvtörténet, Bp., Atlantisz, 1996.	

A kurzushoz tartozó ajánlott irodalom:
von Rad: Az Ószövetség teológiája II., Bp., Osiris, 2001.
Yerushalmi: Záchor. Zsidó történelem, zsidó emlékezet, Bp., Osiris, 2000.
Rudolf Bultmann: Történelem és eszkatológia, Bp., Atlantisz, 1994.